কালীগঞ্জে পৌর কাউন্সিলর আটক | First News BD
কালীগঞ্জে পৌর কাউন্সিলর আটক
ঝিনাইদহ প্রতিনিধি, ফার্স্ট নিউজ বিডি : কালীগঞ্জ পৌরসভার ৬নং ওয়ার্ডের কাউন্সিলর আনোয়ার হোসেনকে আটক করেছে পুলিশ। রোববার দুপুরে পৌর ভবন থেকে তাকে আটক করা হয়। তিনি শহরের বলিদাপাড়া গ্রামের শহিদুল ইসলামের ছেলে ও পৌর যুবদলের সাবেক সভাপতি।
পুলিশ জানায়, রোববার দুপুরে কাউন্সিলর আনোয়ার হোসেন কালীগঞ্জ পৌরসভার মেয়র মোস্তাফিজুর রহমান বিজুর অফিস কক্ষে বসে ছিলেন। এসময় সেখান থেকে পুলিশ তাকে আটক করে।
কালীগঞ্জ থানার ওসি মনির উদ্দীন মোল্লা জানান, পুলিশের গাড়ি ভাংচুর, সরকারি কাজে বাঁধা ও বিস্ফোরক আইনে করা মামলায় সন্দেহভাজন হিসেবে তাকে আটক করা হয়েছে। এছাড়া তার নামে গাড়িতে আগুন দেয়া ও বিস্ফোরক আইনে আরও একটি মামলা রয়েছে।
কালীগঞ্জ উপজেলা বিএনপির সাধারণ সম্পাদক আইনাল হোসেন অভিযোগ করেন, রাজনৈতিকভাবে হয়রানির উদ্দেশ্যেই যুবদল নেতা আনোয়ার হোসেনকে আটক করেছে পুলিশ।
tweet সখীপুরে বিএনপি-আ'লীগের পাল্টাপাল্টি মিছিল
ঝিনাইদহে বিএনপি-পুলিশ সংঘর্ষে আহত ৭